《目极南山同前》
明代·苏葵

南山山下水源深，淘出慈孙孝子心。几处邱原青草合，万株桑梓白云阴。

望乡台古情偏切，昼锦堂高梦亦寻。不道当年何驸马，朱门清夜月沈沈。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。